P R O J E K T S

**Saistošie noteikumi**

Rēzeknē

2019.gada 21.martā Nr.31

 **APSTIPRINĀTI**

Rēzeknes novada domes

2019.gada 21.marta sēdē

(protokols Nr.\_\_, \_\_.§)

**„Grozījums Rēzeknes novada pašvaldības 2009.gada 3.decembra saistošajos noteikumos Nr.11 „Par Rēzeknes novada pašvaldības nodevām””**

*Izdoti saskaņā ar likuma „Par pašvaldībām”*

*21.panta pirmās daļas 15.punktu,*

*likuma "Par nodokļiem un nodevām"*

*12.panta pirmās daļas 1., 2., 7., 9. un 10.punktu*

Izdarīt Rēzeknes novada pašvaldības 2009.gada 3.decembra saistošajos noteikumos Nr.11 „Par Rēzeknes novada pašvaldības nodevām” (Rēzeknes Novada Ziņas, 2010., Nr.1 (01)) šādu grozījumu:

izteikt 3.punktu šādā redakcijā:

“3. Pašvaldības nodevas iekasē skaidrā naudā Rēzeknes novada pašvaldības administrācijā vai pagastu apvienību centrālajās un ārpuscentrālajās kasēs, vai arī veicot bezskaidras naudas norēķinu uz Rēzeknes novada pašvaldības administrācijas vai attiecīgo pagastu apvienību norēķinu kontiem. Rēķinu par pašvaldības nodevu samaksu (pēc pieprasījuma) var saņemt Rēzeknes novada pašvaldības administrācijas grāmatvedībā vai attiecīgo pagastu apvienību pagastu pārvaldēs, noteikumos noteiktajā termiņā vai, ja termiņš nav noteikts, pirms pakalpojuma saņemšanas vai ar nodevu apliekamo darbību veikšanu”.

Domes priekšsēdētājs M.Švarcs